## Rješenje o odobrenju objavljivanja ponude za preuzimanje javnog dioničkog društva IPK Kandit d.d. iz Osijeka IPK Zavodu u Osijeku

### NN 2/2006 (4.1.2006.), Rješenje o odobrenju objavljivanja ponude za preuzimanje javnog dioničkog društva IPK Kandit d.d. iz Osijeka IPK Zavodu u Osijeku

# KOMISIJA ZA VRIJEDNOSNE PAPIRE REPUBLIKE HRVATSKE

**56**

Sukladno odredbama članka 13. stavak 2. Zakona o
preuzimanju dioničkih društava (»Narodne novine« broj 84/02, 87/02 i 120/02),
Komisija za vrijednosne papire Republike Hrvatske, temeljem Zahtjeva trgovačkog
društva IPK ZAVOD d.d., Osijek, F. Krežme 5, zastupanog
po punomoćniku, Olegu Uskokoviću,
odvjetniku iz odvjetničkog društva KORUŠIĆ, HRG & USKOKOVIĆ, Varaždin,
Anina 2, za odobrenje objavljivanja ponude za preuzimanje javnog dioničkog
društva IPK KANDIT d.d., Osijek, Frankopanska 99, na
sjednici održanoj dana 23. prosinca 2005. godine, donijela je

## RJEŠENJE

1. Trgovačkom društvu IPK ZAVOD d.d., Osijek, F.
Krežme 5, odobrava se objavljivanje ponude za
preuzimanje javnog dioničkog društva IPK KANDIT d.d., Osijek, Frankopanska 99.

2. Ovo Rješenje objavit će se u »Narodnim
novinama«.

```
Obrazloženje
```

```

```

I/ Trgovačko društvo IPK ZAVOD d.d., Osijek, F. Krežme 5 (dalje u tekstu: Ponuditelj), zastupano po
punomoćniku, Olegu Uskokoviću,
odvjetniku iz odvjetničkog društva KORUŠIĆ, HRG & USKOKOVIĆ, Varaždin,
Anina 2, podnijelo je Komisiji za vrijednosne papire Republike Hrvatske (dalje
u tekstu: Komisija), dana 12. prosinca 2005. godine, Zahtjev za odobrenje
objavljivanja ponude za preuzimanje trgovačkog društva IPK KANDIT d.d., Osijek,
Frankopanska 99 (dalje u tekstu: Izdavatelj), ponudu
i isprave iz članka 12. stavak 2. Zakona o preuzimanju dioničkih društava
(dalje u tekstu: Zakon).

Komisija je dana 16. prosinca 2005. godine
zatražila izmjenu teksta ponude za preuzimanje te usklađenje roka važenja
priložene bankarske garancije s rokom propisanim odredbom članka 9. stavak 3.
Zakona.

Posljednju dopunu dokumentacije, Komisija je
zaprimila dana 23. prosinca 2005. godine, od kada se Zahtjev Ponuditelja za odobrenje
objavljivanja ponude za preuzimanje smatra urednim.

II/ Izdavatelj je javno dioničko društvo,
sukladno odredbi članka 14. Pravilnika o sadržaju i obliku fmancijskih
i poslovnih izvješća javnih dioničkih društava (»Narodne novine« broj 118/03),
u svezi s odredbama članka 114. stavaka 1. i 5. Zakona o tržištu vrijednosnih
papira (»Narodne novine« broj 84/02).

Komisija je izvršila uvid u podatke sudskog
registra na Internetu te utvrdila da temeljni kapital Izdavatelja iznosi
71.509.000,00 kuna.

Uvidom u podatke Središnje depozitarne agencije
d.d., Zagreb, utvrdeno je da je Izdavatelj na zadnji
dan u mjesecu listopadu, studenom i prosincu 2004. godine, imao više od 100
dioničara.

III/ Obveza objavljivanja ponude za preuzimanje,
sukladno odredbi članka 4. stavak 1. Zakona, a u svezi s člankom 8. stavak 3.
točka a) nastala je za Ponuditelja i trgovačko društvo PREMISA d.o.o., Osijek,
Hrvatske Republike 45, dana 24. ožujka 2005. godine, kada je Ponuditelj
temeljem 211 Ugovora o prodaji dionica, stekao ukupno 152.775 dionica, što je
tada predstavljalo 28,11% učešća u temeljnom kapitalu Izdavatelja i davalo je
28,22% od ukupnog broja glasova koji daju dionice Izdavatelja s pravom glasa.
Temeljni kapital Izdavatelja, na dan 24. ožujka 2005. godine, iznosio je 54.349.000,00
kuna, podijeljen na 543.490 dionica, nominalne vrijednosti 100,00 kuna svaka,
dok je prema podacima Središnje depozitarne agencije d.d., Zagreb, Izdavatelj
na isti dan raspolagao sa 2.175 vlastitih dionica. Nakon predmetnog stjecanja,
Ponuditelj je dana 30. svibnja 2005. godine, temeljem Ugovora o prodaji dionica
Izdavatelja, stekao dodatnih 23.020 dionica Izdavatelja, a dana 1. srpnja 2005.
godine, temeljem Ugovora o prodaji dionica, stekao još dodatnih 18.035 dionica
Izdavatelja. Nakon svih navedenih stjecanja, Ponuditelj raspolaže s ukupno
193.830 dionica Izdavatelja. Budući da temeljni kapital Izdavatelja iznosi
71.509.000,00 kuna, podijeljen na 715.090 dionica, nominalne vrijednosti 100,00
kuna svaka, a Izdavatelj raspolaže s 483 vlastite dionice, to onda 193.830
dionica Izdavatelja predstavlja 27,11% učešća u temeljnom kapitalu Izdavatelja,
te daje 27,12% od ukupnog broja glasova koji daju dionice Izdavatelja s pravom
glasa.

Ponuditelj sukladno članku 8. stavak 3. točka a)
djeluje zajednički s trgovačkim društvom PREMISA d.o.o., Osijek, Hrvatske
Republike 45, budući da na dan 24. ožujka 2005. godine, u istom ima jedan
poslovni udjel u iznosu od 79.500,00 kuna ili 48,30%, odnosno izravno ima više
od 25% udjela u temeljnom kapitalu pravne osobe te na taj način kontrolira istu
pravnu osobu.

Trgovačko društvo PREMISA d.o.o., Osijek,
Hrvatske Republike 45, raspolaže sa 135.329 dionica Izdavatelja, a koje je
steklo temeljem Ugovora o prodaji dionica, sklopljenog dana 14. rujna 2004.
godine. Navedenih 135.329 dionica Izdavatelja predstavlja 18,92% učešća u
temeljnom kapitalu Izdavatelja, te daje 18,94% od ukupnog broja glasova koji
daju dionice Izdavatelja s pravom glasa.

IV/ Cijena po kojoj Ponuditelj nudi otkup
dionica u ponudi za preuzimanje iznosi 180,00 kuna po dionici. Prema podacima
dostupnima Komisiji i dokumentaciji priloženoj uz predmetni Zahtjev, najviša
cijena po kojoj su Ponuditelj i trgovačko društvo PREMISA d.o.o., Osijek,
Hrvatske Republike 45, stjecali dionice Izdavatelja s pravom glasa u razdoblju
od jedne godine prije dana objavljivanja ponude za preuzimanje iznosi 180,00
kuna po dionici. Prema podacima dobivenim od Zagrebačke burze d.d., Zagreb i
Varaždinske burze d.d., Varaždin, dostavljenih na zahtjev Komisije (u predmetu:
klasa 450-08/05-01/509), na Zagrebačkoj burzi d.d., Zagreb, u zadnja tri
mjeseca prije nastanka obveze objavljivanja ponude za preuzimanje nije bilo
transakcija dionicama Izdavatelja niti kroz trgovinski sustav niti putem
dražbi, dok je na Varaždinskoj burzi d.d., Varaždin, prosječna cijena ostvarena
na burzi u zadnja tri mjeseca prije nastanka obveze objavljivanja ponude za
preuzimanje niža od ponuđene, te je utvrđeno da je cijena izražena u ponudi za
preuzimanje u iznosu od 180,00 kuna po dionici, utvrđena u skladu s odredbom
članka 15. stavci 3. – 6. Zakona.

V/ Ponuditelj je zajedno s trgovačkim društvom
PREMISA d.o.o., Osijek, Hrvatske Republike 45, vlasnik 329.159 redovnih dionica
Izdavatelja, temeljni kapital Izdavatelja podijeljen je na 715.090 redovnih dionica,
svaka u nominalnom iznosu od 100,00 kuna, a Izdavatelj raspolaže s 483 vlastite
dionice. Novčana sredstva potrebno je osigurati sukladno odredbi članka 9.
stavka 1. Zakona, za plaćanje preostalih 385.448 dionica Izdavatelja s pravom
glasa, u iznosu od najmanje 69.380.640,00 kune. Uvidom u Garanciju broj
487/2005, koju je dana 23. studenoga 2005. godine u korist svih dioničara
Izdavatelja izdala SLAVONSKA BANKA d.d., Osijek, Kapucinska 29, te Aneks
predmetne garancije kojim se rok važnosti iste produžava do 8. ožujka 2006.
godine, utvrđeno je da je Ponuditelj osigurao sredstva u iznosu 69.500.000,00
kune.

VI/ Nadalje, utvrđeno je da su Zahtjevu
priložene potvrde o plaćenoj administrativnoj pristojbi i naknadi, sukladno
odredbama članka 2. točke 24. Pravilnika o vrsti i visini administrativnih
pristojbi i naknada (»Narodne novine« broj 115/02 i 43/03).

VII/ Budući da je Ponuditelj dostavio tekst
ponude za preuzimanje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII/ Temeljem odredbe članka 8. stavka 4.
Zakona o tržištu vrijednosnih papira, ovo Rješenje objavljuje se u »Narodnim
novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-450-08/05-02/197

Urbroj: 567-01/05-4

Zagreb, 23. prosinca 2005.

Predsjednik Komisije

**Miljenko** **Fičor**, v. r.

Rješenje, NN 2/2006-56